《余至清修别希一禅师津发如老媪扶女外车其义风可以起颓俗将发作此》
宋代·释德洪

惊风急雨中秋后，回首长沙杳霭间。迎送初辞大藩府，逍遥来看小庐山。

故人情义千钧重，行客生涯一叶闲。明日旅亭劳昼梦，孤峰标格不容攀。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。